আবুল হোসেন সবুজ, মাধবপুর থেকে ॥ মাধবপুর পৌরসভার মেয়র হীরেন্দ্র লাল সাহা, কাউন্সিলর দুলাল মোদক ও দুই ব্যবসায়ীর নিকট মোটা অংকের চাঁদা দাবী করা হয়েছে। ২১ জুন রাতে অবসরপ্রাপ্ত মেজর পরিচয় দিয়ে জনৈক ব্যক্তি পার্টির চাঁদা বাবদ মোবাইল ফোনে চাঁদা দাবী করেন। চাঁদা না দিলে স্ত্রী সন্তানসহ নিজেদের বড় ধরণের ক্ষতি হবে বলে হুমকি দিয়েছে ফোনদাতা। এ ঘটনায় মেয়র ও দুই ব্যবসায়ী গতকাল শুক্রবার সকালে মাধবপুর থানায় জীবনের নিরাপত্তা চেয়ে সাধারণ ডায়েরী করেছেন। জিডি সূত্রে জানা গেছে, গত ২১ জুন রাতে ০১৭৯৯৮২৭০৭৫ নাম্বার ফোন থেকে মেয়র হীরেন্দ্র লাল সাহার মোবাইল ফোনে (০১৭১৫২৪০৩১৬) অবসরপ্রাপ্ত মেজর জিয়াউল ইসলাম জিয়া পরিচয়ে জনৈক ব্যক্তি ১০ লাখ টাকা চাঁদা দাবি করেন। টাকা না দিলে স্বামী স্ত্রী ...